CELEX: 62022CN0042
Language: ro
Date: 2022-01-19 00:00:00
Title: Cauza C-42/22: Cerere de decizie preliminară introdusă de Supremo Tribunal Administrativo (Portugalia) la 19 ianuarie 2022 – Global, Companhia de Seguros SA/Autoridade Tributária e Aduaneira

25.4.2022   
            
            
               RO
            
            
               Jurnalul Oficial al Uniunii Europene
            
            
               C 171/17
            
         
      Cerere de decizie preliminară introdusă de Supremo Tribunal Administrativo (Portugalia) la 19 ianuarie 2022 – Global, Companhia de Seguros SA/Autoridade Tributária e Aduaneira
      (Cauza C-42/22)
      (2022/C 171/21)
      Limba de procedură: portugheza
      
         Instanța de trimitere
      
      Supremo Tribunal Administrativo
      
         Părțile din procedura principală
      
      
         Recurentă: Global, Companhia de Seguros SA
      
         Intimată: Autoridade Tributária e Aduaneira
      
         Întrebările preliminare
      
      
                  A.
               
               
                  Articolul 13 partea B litera (a) din A șasea directivă TVA (1) și, prin urmare, actualul articol 135 alineatul (1) litera (a) din Directiva TVA trebuie interpretate în sensul că noțiunea de „tranzacții de asigurare și reasigurare” include, în scopul scutirii de TVA, activități conexe sau complementare, precum achiziția și vânzarea de resturi de vehicule avariate?
               
            
                  B.
               
               
                  Articolul 13 partea B litera (c) din A șasea directivă TVA și, prin urmare, articolul 136 litera (a) din Directiva TVA (2) trebuie interpretate în sensul că achiziția și vânzarea de resturi de vehicule avariate se consideră efectuate exclusiv pentru o entitate scutită de TVA, în cazul în care bunurile respective nu au făcut obiectul unui drept de deducere a TVA-ului?
               
            
                  C.
               
               
                  Este contrar principiului neutralității TVA-ului faptul că vânzarea de resturi de vehicule avariate de către societățile de asigurare nu este scutită de TVA în cazul în care nu a existat un drept de deducere a TVA-ului?
               
            
         (1)  Directiva 77/388/CEE a Consiliului din 17 mai 1977, A șasea directivă privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: bază unitară de evaluare (JO 1977, L 145, p. 1).
      
         (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO 2006, L 347, p. 1, Ediție specială, 09/vol. 3, p. 7).